Diari Oficial de la Generalitat Valenciana


Sumari del DOGV 10039, del 09-12-2024 (2024/12910)

RESOLUCIÓ de 3 de desembre de 2024, per la qual es desistix de la convocatòria publicada mitjançant Resolució de 24 de juliol de 2024, per la qual es convoca la II edició dels premis a tesis doctorals i treballs finals de màster sobre servicis socials María Asunción Martínez Román.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10079

Data del DOGV
:   09-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12369

CVE
:   JXTO-S-0532-57521

Data del document
:   03-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació

En el marc de les actuacions de la Vicepresidència i Conselleria de Servicis Socials, Igualtat i Vivenda, de potenciar la innovació en les polítiques socials, es va aprovar i va publicar en el DOGV en data 27 d’agost de 2024 la Resolució de 24 de juliol de 2024, per la qual es convoca la II edició dels Premis a tesis doctorals i treballs finals de màster sobre servicis socials María Asunción Martínez Román, per a premiar treballs d’investigació llegits o defesos en universitats públiques de la Comunitat Valenciana, amb l’objectiu de fomentar la investigació i la transferència i difusió del coneixement en matèria de servicis socials, en els àmbits de la promoció de la inclusió social, l’autonomia personal, així com de la protecció a les persones i les seues famílies, regulada per l’Orde 5/2019, de 6 d’agost, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores per a la creació dels premis a tesis doctorals i treballs finals de màster sobre servicis socials María Asunción Martínez Román (DOGV 8612, 13.08.2019).

El termini de presentació de les sol·licituds de participació, així com dels treballs realitzats per persones físiques de les universitats públiques de la Comunitat Valenciana, va finalitzar el dia 17 de setembre de 2024.

Las persones membres integrants de la Comissió tècnica de valoració dels premis, encarregada d’examinar les sol·licituds i propostes formulades pels interessats, van ser designades amb data 10 d’octubre de 2024. Esta comissió no ha arribat a celebrar ni tan sols la seua primera sessió formal de constitució i, per tant, tampoc s’ha informat sobre les candidatures rebudes en la Modalitat a (Tesis doctorals) i Modalitat B (Treballs fi de màster), sobre els criteris de no admissió de les tesis i treballs presentats, així com sobre el mètode i instruments per a admetre i baremar els treballs presentats.

Per consegüent, la instrucció del present procediment no ha alcançat l’avaluació de les sol·licituds ni a la formulació de proposta de resolució provisional prevista en l’article 24 de la Llei 38/2003, de 17 de novembre, general de subvencions.

L’Acord del Consell de Ministres, de 5 de novembre de 2024, declara zona afectada greument per una emergència de protecció civil el territori afectat a conseqüència de la Depressió Aïllada en Nivells Alts (DANA) que ha afectat àmplies zones de la Península i Balears entre el 28 d’octubre i el 4 de novembre de 2024; i això ha sigut arreplegat mitjançant Reial Decret llei 6/2024, de 5 de novembre, pel qual s’adopten mesures urgents de resposta davant dels danys causats per la Depressió Aïllada en Nivells Alts (DANA) en diferents municipis entre el 28 d’octubre i el 4 de novembre de 2024.

Esta situació d’excepcionalitat i emergència provocada per la DANA esdevinguda en el nostre territori, comporta la necessitat d’afrontar gastos urgents i extraordinaris, tant corrents com de personal, i la cobertura dels gastos derivats d’actuacions inajornables en situació d’emergència.

La Vicepresidència Primera i Conselleria de Servicis Socials, Igualtat i Vivenda, és el màxim òrgan encarregat de la direcció i execució de la política del Consell en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenrotllament, voluntariat social i vivenda, en virtut del que s’establix en l’article 1 del Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda.

L’article 84 de la Llei 39/2015, d’1 d’octubre, del procediment administratiu comú de les administracions públiques, disposa que posaran fi al procediment la resolució, el desistiment, la renúncia al dret en què es funde la sol·licitud, quan eixa renúncia no estiga prohibida per l’ordenament jurídic, i la declaració de caducitat. També produirà la terminació del procediment la impossibilitat material de continuar-lo per causes sobrevingudes. La resolució que es dicte haurà de ser motivada en tot cas.

El desistiment per l’Administració en els procediments iniciats d’ofici està previst en l’article 93 de la Llei 39/2015, d’1 d’octubre, del procediment administratiu comú de les administracions públiques, i és necessària la seua motivació de conformitat amb el que s’establix en l’article 35.1.g) de la citada Llei, en els supòsits i amb els requisits previstos en les lleis.

Com s’ha indicat, la instrucció del present procediment no ha alcançat l’avaluació de les sol·licituds ni la formulació de proposta de resolució provisional prevista en l’article 24 de la Llei 38/2003, de 17 de novembre, general de subvencions, i fins i tot en el supòsit d’haver-se formulat tal proposta, l’apartat sext del citat precepte disposa que «Les propostes de resolució provisional i definitiva no creen cap dret a favor del beneficiari proposat, davant de l’Administració, mentres no se li haja notificat la resolució de concessió», per consegüent el desistiment de la convocatòria per les circumstàncies exposades, a més de no ser contrari a l’interés públic, no lesiona els drets de les persones interessades.

El article 63.2 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, establix que mitjançant la resolució s’acordarà, entre altres, la no concessió, per desistiment, disposant així mateix que dita resolució posa fi a la via administrativa, excepte en els supòsits establits en la Llei o que vinguen determinats en les corresponents bases reguladores.

A este efecte, la situació d’excepcionalitat i emergència provocada per la Depressió Aïllada en Nivells Alts (DANA) esdevinguda en la província de València, i amb la finalitat d’assegurar una adequada i justa redistribució dels recursos, justifiquen els motius per a finalitzar d’ofici el procediment en curs de la convocatòria de la II edició dels Premis a tesis doctorals i Treballs finals de màster sobre servicis socials María Asunción Martínez Román, desistint-ne de l’atorgament.

Per tot això, i en virtut de les competències que legalment tinc atribuïdes,

RESOLC

*Primer*

Declarar el desistiment de la convocatòria publicada mitjançant la Resolució de 24 de juliol de 2024, per la qual es convoca la II edició dels Premis a tesis doctorals i Treballs finals de màster sobre servicis socials María Asunción Martínez Román, pels motius exposats i, en conseqüència, declarar acabat el procediment administratiu procedint-ne a l’arxivament, sense perjuí de la potestat d’iniciar un procediment nou amb la mateixa finalitat.

*Segon*

Que siga notificada la present resolució als interessats, de conformitat amb el que s’establix en els articles 40 i 45 de la Llei 39/2015, d’1 d’octubre, del procediment administratiu comú de les administracions públiques, sense perjuí de la publicació d’esta.

Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l’acte, en el termini d’un mes comptat des de l’endemà de la notificació, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques o bé un recurs contenciós administratiu davant dels jutjats contenciosos administratius, en el termini de dos mesos comptats des de l’endemà de la notificació.

Tot això, sense perjuí que l’interessat puga exercitar qualsevol altre recurs que estime procedent.

  

València, 3 de desembre de 2024

Susana Camarero Benítez

Vicepresidenta primera i consellera de Servicis Socials, Igualtat i Vivenda